ابن_جوزی_(ضد_ابہام)
<!-- عبد الرحمٰن بن علی بن محمد، ابولفرج جمال الدّین القرشی البکری الحنبلی البغدادی کی (پیدائش 10 ھجری /597 عیسوی) حنبلی مذہب کے مشہور فقیہ، بہت سی تصانیف کے موئف اور عرب کے واعظ تھے۔ ان کا سلسلہ نسب پندرہ پشتوں کے بعد جا کر ابو بکر صدیق سے جا ملتا ہے۔ ان کی نسبت الجوزی کے بارے میں مختلف روایتیں ہیں۔ بظاہر درست ترین قول یہ ہے کہ یہ نسبت بصرے کے ایک محلے جوزہ کی طرف ہے اور ان کے ایک بزرگ جعفر اسی محلے کے رہنے والے تھے ابن الجوزی کی پیدائش کا سال بھی مختلف فیہ ہے۔ وجہ یہ ہے کہ خود ابن الجوزی کو بھی قطعی طور پر اپنا سنہ پیدائش معلوم نہ تھا اور جب اس بارے میں ان سے سوال کیا جاتا تو مبہم سا جواب دیتے بہرحال وہ 508 اور 517 ہجری کے درمیان میں پیدا ہوئے ہوں گے سبطِ ابن جوزی نے ان کی پیدائش کا سال تقریباََ 510 ہجری دیا ہے آپ بغداد میں پیدا ہوئے اور تین سال کی عمر میں والد کا انتقال ہو گیا اور آپ کی پرورش والدہ نے کی۔ آپ نے کم عمری سے ہی مشہور مشاہیر و علما سے استفادہ کرنا شروع کر دیا اور ان کی شاگردی اختیار کی۔ ان کے اساتذہ میں اٹھہتر بزرگوں کا نام لیا جاتا ہے۔ فقہ، خلاف، جدل اور اصول خاص طور پر ابوبکر الدینوری سے حاصل کیے۔ ادب و لغت میں خاص طور سے منصور الجوالیقی سے استفادہ کیا۔ چونکہ ان کے خاندان میں تانبے کی تجارت ہوتی تھی اس لیے قدیم اسماء کو ضبط کرتے وقت ان کی نسبت الصّفار بھی آئی ہے۔ ابن الجوزی بہت تیز فہم شخص تھے، چنانچہ ان کے ایک استاد ابن الزاغونی نے وفات پائی تو انہوں کی استاد کی مسند وعظ وہ تذکیر پر متمکن ہونا چاہا لیکن نو عمری کی وجہ سے انہیں یہ شرف حاصل نہ ہو سکا مگر اس کے بعد جب لوگوں نے ان کے وعظ کا نمونہ دیکھا تو انہیں جامع المنصور میں وعظ کرنے کی اجازت مل گئی۔ اب ابن الجوزی نے اپنی تحصیل علم کی سعی پہلے سے زیادہ کردی۔ چونکہ ان کے نزدیک سب سے اچھی نافلہ عبادت تحصیل علم تھی، اس لیے زہد کی طرف چنداں مائل نہ تے، بلکہ کھانے پینے اور خصوصاََ ایسی غذاؤں کا اہتمام کر لیا کرتے تھے جس سے قوتِ حافظہ قوی ہو اور لباس پر بھی خاص توجہ دیتے تھے۔ ابن الجوزی نے اپنے مواعظ کی بدولت جن میں ان کی فصاحت و بلاغت اور ان کے علم نے چار چاند لگادیے تھے بڑی شہرت پائی اور ابن ھبیرہ کی وزارت کے زمانے میں اس کے مقرّب اور منظورِ نظر رہے۔ المستنجد باللہ 555 ہھری میں خلیفہ ہوئے تو بغداد کے دیگر مشائخ و علمائے بزرگ کے ساتھ ان کے لیے بھی ایک خلعت فاخرہ بھیجا۔ خلیفہ المستضی باللہ کے عہد میں بھی ان پر خاص نگاہ کرم تھی، چنانچہ خلیفہ کے نام پر ہی انہوں نے کتاب المصباح المضئی فی دولۃ المستضئی لکھی۔ پھر 568 ہجری میں یعنی مصرمیں فاطمیوں کا سلسلہ ختم ہوجانے اور عباسی خلیفہ کے نام کاخطہ رائج ہونے کے بعد انہوں نے ایک اور کتاب بنام النصر علی مصر لکھی اور اسے خلیفہ کی خدمت میں گزرانا۔ خلیفہ نے بہت سے انعام کے علاوہ انہیں باب الدّرب میں وعظ کہنے کی اجازت بھی مرحمت فرمائی۔ خلفاء اور وزراء کے ساتھ ابن الجوزی کے تعلقات کسب مال و زر یا کسی اور حاجتِ دینوی کیلئے نہ تھے، بلکہ علم و فضل میں ان کے مرتبے کا یہ طبعی نتیجہ تھا۔ چنانچہ انہوں نے اپنے ایک فرزند ابوالقاسام کے کیے جو کتاب لفتتہ الکبیرفی نصیحیہ الولد کے نام سے لکھی ہے۔ اس میں وہ فرماتے ہیں کہ کسب معاش کے لیے میں نے کبھی کسی امیر کی خوشامد نہیں کی۔ 570 ہجری میں ابن الجوز ی نے بغداد کے درب دینار میں ایک مدرسے کی بنادی رکھی اور وہاں درس دینے کا سلسلہ شروع کیا۔ اسی سال انہوں نے مواعظ میں قران مجید کی تفسیر بھی پوری کردی۔ عالم اسلام میں وہ پہلے شخص ہیں جنہوں نے مجالس وعظ میں پورے قران مجید کی تفسیر کی۔ یہ وہ وقت تھا کہ ابن الجوزی کی شہرت اوج کمال کو پہنچ چُکی تھی۔ خلیفہ وقت صرف ان کے وعظ میں حاضر ہوتے تھے اور بغداد کے اکثر لوگ پابندی سے ان کی مجالسِ وعظ میں شرکت کرتے تھے۔ کہا جاتا ہے کہ پانچ ہزار سے دس ہزار تک لوگ تو ان کے درس میں حاضرہو جاتے تھے اور وعظ کی محفلوں میں ایک لاکھ کا مجمع ہوجاتا تھا۔ ان کے مواعظ اس درجہ پراثر ہوتے تھے کہ ایک لاکھ سے زیادہ آدمیوں نے ان کے ہاتھ پر اپنے گناہوں سے توبہ کی۔ خود انہوں نے بھی کتاب القصاص والمذکرین میں اس قول کی تصدیق کی ہے۔ یہود و نصاریٰ میں سے بھی بیس ہزار آدمی ان کے ہاتھ پر مشرف باسلام ہوئے۔ آخر عمر میں ابن الجوزی پر بڑی بڑی مصیبتیں پڑیں۔ ان مصائب کی وجہ یہ ہوئی کہ ان کے اور شیخ عبد القادر جیلانی کے فرزند کے مابین مخالفت شُروع ہو گئی تھی، اس لیے کہ ابن الجوزی ان کے والد ماجد کو نہ ماننے والوں میں سے تھے۔ معلوم ہوتا ہے کہ اس کے ساتھ کچھ اور اثرات بھی کارفرما تھے اور نتیجہ یہ ہوا کہ ابن الجوزی کو شہر واسط میں قید کر دیا گیا۔ اس قید و مشقت میں انہوں نے پانچ سال گزارے اور آخر کار 595 ہجری میں خلیفہ وقت کے حکم پر انہیں رہا کیا گیا۔ آپ نے 597 ہجری میں مختصر سی علالت کے بعد وفات پائی اور اس روز بغداد کی سب دکانیں بند رہیں اور تمام شہر ماتم کدہ بن گیا۔ ایسا معلوم ہوتا ہے کہ ابن الجوزی کی بیشتر اور اہم فعالیت وعظ گئی تھی۔ وہ اپنے مواعظ میں چاہے وہ مساجد میں ہوں یا گھروں اور راہ چلتے، فی البدیہہ ہوں یا باقاعدہ تیاری کر کے ہمیشہ اپنے مذہب یعنی امام احمد بن حنبل کی حمایت کرتے تھے۔ اہل بدعت پر آپ سخت نکتہ چینی کرتے کہ خود آپ کے ہم مذہبوں کو با رہا فتنے کا خوف ہوا اور انہوں نے آپ کو اس سخت روی سے باز رکھنا چاہا۔ یہی سبب ہے کہ آپ نے امام غزالی کی کتاب احیا ءالعلوم کو ضیعف احادیث سے پاک کر کے اس کا ایک نیا نسخہ تیار کیا۔ -->